BGRIM นำทีมหุ้น “โรงไฟฟ้า” วิ่ง! เก็งงบครึ่งปีหลังแกร่ง รับค่า “เอฟที” หนุน
BGRIM นำทีม "กลุ่มโรงไฟฟ้า" วิ่ง เก็งงบครึ่งปีหลังแกร่ง รับอานิสงส์ กกพ. ปรับค่า "เอฟที" งวดเดือนก.ย.-ธ.ค.65 หนุน
BGRIM นำทีม "กลุ่มโรงไฟฟ้า" วิ่ง เก็งครึ่งปีหลังแกร่ง รับอานิสงส์ กกพ. ปรับค่า "เอฟที" งวดเดือนก.ย.-ธ.ค.65 หนุน
19 ต.ค. 2565

ผู้สื่อข่าวรายงานว่า วันนี้ (19 ต.ค.65) ราคาหุ้น บริษัท บี.กริม เพาเวอร์ จำกัด (มหาชน) หรือ BGRIM ณ เวลา 10:14 น. อยู่ที่ระดับ 32.50 บาท บวก 1.00 บาท หรือ 3.17% สูงสุดที่ระดับ 32.75 บาท ต่ำสุดที่ระดับ 32.25 บาท ด้วยมูลค่าการซื้อขาย 121.10 ล้านบาท
บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ราคาหุ้นอยู่ที่ระดับ 60.50 บาท บวก 1.00 บาท หรือ 1.68% สูงสุดที่ระดับ 61.50 บาท ต่ำสุดที่ระดับ 60.50 บาท ด้วยมูลค่าการซื้อขาย 256.58 ล้านบาท
บริษัท ผลิตไฟฟ้า จำกัด (มหาชน) หรือ EGCO ราคาหุ้นอยู่ที่ระดับ 164.50 บาท บวก 1.00 บาท หรือ 0.61% สูงสุดที่ระดับ 165.50 บาท ต่ำสุดที่ระดับ 163.00 บาท ด้วยมูลค่าการซื้อขาย 59.80 ล้านบาท
บริษัท ราช กรุ๊ป จำกัด (มหาชน) หรือ RATCH ราคาหุ้นอยู่ที่ระดับ 39.50 บาท บวก 0.25 บาท หรือ 0.64% สูงสุดที่ระดับ 39.50 บาท ต่ำสุดที่ระดับ 39.00 บาท ด้วยมูลค่าการซื้อขาย 33.78 ล้านบาท
โดย บล.กสิกรไทย ระบุในบทวิเคราะห์ว่า จากทิศทางกำไรงวดไตรมาส 3/65 จะถูกกดดันจากจากราคาก๊าซที่สูงขึ้นตลอดไตรมาสที่ 3 แต่ประเมินได้สะท้อนในราคาแล้ว โดยแนะนําเก็งกําไร BGRIM ล่าสุด ทิศทางราคาก๊าซธรรมชาติทั่วโลกปรับตัวลงมาก โดยราคาก๊าซธรรมชาติ LNG นําเข้าในเอเชียปรับตัวลงมาแล้วกว่า 50% จากระดับสงสุดในเดือน ส.ค. เหลือ USD30.92/MMBtu
ขณะที่ราคาก๊าซธรรมชาติที่ยุโรป (Dutch TTF) ปรับตัวลงมากกว่า 60% เหลือ 127 ยูโรต่อ MWh โดยยังคงแนะนำ “ซื้อ” ราคาเป้าหมาย 61.50 บาท
ด้าน บริษัท หลักทรัพย์ เคทีบีเอสที จำกัด (มหาชน) ระบุในบทวิเคราะห์ว่า มีมุมมองบวกต่อกลุ่มโรงไฟฟ้า โดยให้น้ำหนัก Overweight จากกระแสข่าวว่าค่าไฟฟ้ามีแนวโน้มปรับขึ้นต่อ 0.9-1.0 บาท ในงวด ก.ย.-ธ.ค.65 โดยแหล่งข่าวจากสำนักงานคณะกรรมการกำกับกิจการพลังงาน (กกพ.) เปิดเผยว่า กกพ. อยู่ระหว่างพิจารณาทบทวนและปรับเพิ่มค่าไฟฟ้าผันแปร (ค่าเอฟที) ในงวดใหม่เดือน ก.ย.-ธ.ค.65 มีแนวโน้มพุ่งสูงถึง 90-100 สตางค์ต่อหน่วย และอาจทำให้ค่าไฟฟ้าอาจต้องปรับเพิ่มสูงถึงเกือบ 5 บาท/หน่วย
สำหรับในช่วง 4 เดือนที่เหลือของปีนี้ โดยจะประกาศค่าเอฟทีอย่างเป็นทางการประมาณปลายเดือนนี้หรือต้นเดือนหน้า เนื่องจากต้นทุนค่าเชื้อเพลิงจากก๊าซธรรมชาติเหลว (แอลเอ็นจี) นำเข้าเพื่อทดแทนก๊าซธรรมชาติต้นทุนต่ำในอ่าวไทย และยังมีแนวโน้มราคาแพงต่อเนื่องตั้งแต่เดือน พ.ค.65 จนถึงปัจจุบัน
ทั้งนี้ทางฝ่ายวิจัยมีมุมมองเป็นบวก คาดสร้าง positive sentiment ให้กับโรงไฟฟ้า SPP ที่ใช้ก๊าซธรรมชาติเป็นต้นทุนหลัก จากแนวโน้มการปรับขึ้นค่า Ft เพื่อสะท้อนภาระต้นทุนที่สูงขึ้น หุ้นที่ได้ positive sentiment จากประเด็นดังกล่าวคือ GPSC นำ ”ซื้อ” ราคาเป้าหมาย 72.00 บาท รวมถึง BGRIM แนะนำ “ซื้อ” ราคาเป้าหมาย 45.00 บาท และ GULF แนะนำ “ถือ” ราคาเป้าหมาย 47.00 บาท
อย่างไรก็ตามทางฝ่ายวิจัยยังคงเลือก BGRIM เป็น top pick ของกลุ่มนอกจากรับ sentiment เชิงบวกกับการปรับขึ้นค่า Ft ยังมีโครงการใหม่ที่อยู่ระหว่างการศึกษาอีกกว่า 0.5-1.0GW คาดมีความคืบหน้าอย่างมีนัยสำคัญในครึ่งหลังปี 65 เป็นอีก catalyst
โดยก่อนหน้านี้ สำนักงานคณะกรรมการกำกับกิจการพลังงาน หรือ กกพ. ชี้แจงเรื่องการปรับค่าเอฟทีงวดประจำเดือนกันยายน – ธันวาคม 2565 หน่วยงานด้านการไฟฟ้าทั้ง 3 หน่วยงาน ได้ออกประกาศตั้งแต่วันที่ 1 สิงหาคมที่ผ่านมา ให้ผู้บริโภครับทราบแล้ว ถึงมติของบอร์ด กกพ. กับการปรับอัตราเอฟทีงวดใหม่คือ 93.43 สตางค์/หน่วย หรือปรับขึ้นจากงวดปัจจุบัน 68.66 สตางค์ต่อหน่วย และเมื่อรวมค่าไฟฐานเฉลี่ยจะอยู่ที่ประมาณ 4.72 บาทต่อหน่วย ซึ่งนับว่าเป็นอัตราสูงสุดของค่าไฟฟ้าประเทศไทย